cyanic-selkie/wikianc huggingface dataset:
স্টুই ডেম্পস্টার
প্রারম্ভিক জীবন
স্কটিশ পিতা-মাতা চার্লস ডেম্পস্টার ও এলিজা জেমিমা ওয়েভার্স দম্পতির সন্তানরূপে ১৯০৩ সালে জন্মগ্রহণ করেন তিনি। জীবনের প্রথম তিন দশক ওয়েলিংটনে পার করে দেন। এ সময়ে নিকটস্থ স্থানীয় ক্রিকেট মাঠ ব্যাসিন রিজার্ভে খেলতেন। শুরুরদিকেই এ খেলাটির দিকে আগ্রহ জন্মায়। তরুণ অবস্থায় ওয়েলিংটন বয়েজ ইন্সটিটিউট দলের মাধ্যমে খেলা শুরু করেন। বাবার উৎসাহ-উদ্দীপনা ও পরামর্শে শতরান করতে থাকেন। প্রতিটি শতরানের জন্য বাবার কাছ থেকে ৫ শিলিং করে অর্থ পেতেন। খেলোয়াড়ী জীবনের সেরা সময়কালে দশটি ইনিংসের মধ্যে নয়টি শতরান করেন। বাদ-বাকী ইনিংসটিতে ৯৯ রান তুলেছিলেন। ফলশ্রুতিতে, তার প্রতি স্থানীয় প্রাদেশিক দল নির্বাচকমণ্ডলীর দৃষ্টি আকর্ষিত হয়।
প্রথম-শ্রেণীর ক্রিকেট
১৯২১-২২ মৌসুমে ওয়েলিংটনের সদস্যরূপে প্রথম-শ্রেণীর ক্রিকেটে অভিষেক ঘটে স্টুই ডেম্পস্টারের। নববর্ষের দিনে ব্যাসিন রিজার্ভে ক্যান্টারবারির বিপক্ষে অনুষ্ঠিত ঐ খেলায় তিনি ১০ ও ১ রান তুলেছিলেন। ১৯২৭ সালে নিউজিল্যান্ড দলের সদস্যরূপে ইংল্যান্ড সফরে যান। তবে ঐ সফরে কোন টেস্ট খেলায় অংশ নেয়নি তার দল। তবে সফরে দলের প্রথম-শ্রেণীর খেলাগুলোয় অংশ নিয়ে ব্যাটিং গড়ে দলের শীর্ষ রান সংগ্রাহক হন। শুরুরদিকে দলের বাইরে ছিলেন। কিন্তু দল নির্বাচকমণ্ডলী আকস্মিকভাবে তাকে দলে অন্তর্ভুক্ত করে মূলতঃ দ্বিতীয় শ্রেণীর খেলায় তার চমৎকার ক্রীড়াশৈলী প্রদর্শনের কারণে।
১৯২৯-৩০ মৌসুমে এমসিসি দল নিউজিল্যান্ড সফরে আসে। ডেম্পস্টার ও জন মিলস প্রথম ইনিংস ে ব্যাটিং উদ্বোধনে নামেন ও ২৭৬ রান তুলেন। তাদের সংগৃহীত এ রান ১৯৭২ সাল পর্যন্ত টিকেছিল। ১৯৩১ সালে নিউজিল্যান্ড দল ইংল্যান্ড সফরে যায়। লর্ডস টেস্টে ১২০ রানের ইনিংস উপহার দেন। ২৩০ রানে নিউজিল্যান্ড দল পিছিয়ে ছিল। তৃতীয় উইকেটে কার্লি পেজের সাথে ১১৮ রান তুলেন।
ইংল্যান্ড গমন
এরপর ডেম্পস্টার ইংল্যান্ডের দিকে পা বাড়ান। ১৯৩৩ সালে লিন্ডসে পার্কিনসন্স একাদশ দলের সদস্যরূপে একটি প্রথম-শ্রেণীর খেলায় অংশ নিয়েছিলেন। এছাড়াও একবার স্কটল্যান্ডের পক্ষে ১৯৩৪ সালে খেলেন। ১৯৩৫ সাল থেকে ইংল্যান্ডে বসবাস করতে থাকেন স্টুই ডেম্পস্টার। লিচেস্টারশায়ারের ধনাঢ্য ব্যক্তি স্যার জুলিয়েন কানের সাথে তার ব্যক্তিগত দলের পক্ষে খেলার জন্য চুক্তিতে আবদ্ধ হন। এ সময় ডেম্পস্টার লিচেস্টারশায়ার দলে খেলার যোগ্যতা লাভ করেন। ১৯৩৬ থেকে ১৯৩৮ সাল পর্যন্ত দলের অধিনায়কেরও দায়িত্বে ছিলেন। তবে, ১৯৩৮ ও ১৯৩৯ সালে অনিয়মিতভাবে খেলেন তিনি। ১৯৩৮-৩৯ মৌসুমে কান একাদশ দলের সদস্যরূপে নিউজিল্যান্ড গমন করেন।
এরফলে তিনি কাউন্টি ক্রিকেটে শৌখিন খেলোয়াড়ের মর্যাদা পান ও এরপর কাউন্টি দলনায়কের ভূমিকায় অবতীর্ণ হন। এছাড়াও, কানের মনোনীত কর্মী হিসেবে লিচেস্টারে আসবাবপত্রের দোকানে ব্যবস্থাপকের দায়িত্ব পালন করতেন। সেখানে অবস্থানকালেই লিচেস্টারে জন্মগ্রহণকারী এক তরুণীর সাথে পরিণয়সূত্রে আবদ্ধ হন।
অর্জনসমূহ
টেস্ট ক্রিকেটের ইতিহাসে দ্বিতীয় সর্বোচ্চ ব্যাটিং গড়ের অধিকারী তিনি। পূর্ণাঙ্গ খেলোয়াড়ী জীবনে ১০ বা ততোধিক ইনিংস খেলা ক্রিকেটারদের মধ্যে স্যার ডোনাল্ড ব্র্যাডম্যানের পরই তিনি এ অনন্য সাধারণ অর্জনে স্বীয় সক্ষমতা প্রদর্শন করেছেন।
১৯৩২ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় অভিষিক্ত হন তিনি।
খেলার জগৎ থেকে অবসর নেয়ার পর ওয়েলিংটনে অনেকগুলো বছর প্রথিতযশা কোচের মর্যাদা লাভ করেন। তন্মধ্যে, ব্রুস এডগার ও ইয়ান স্মিথের ন্যায় খেলোয়াড়েরা তার ছাত্র হিসেবে প্রশিক্ষণ গ্রহণ করে জনপ্রিয়তা লাভ করেছেন।
১৯৯৩ সালের বাংলাদেশী চলচ্চিত্রের তালিকা
১৯৯৩ সালে বাংলাদেশে মুক্তিপ্রাপ্ত চলচ্চিত্রের তালিকা।
জলধর সেন
জলধর সেন (১৩ মার্চ ১৮৬০ - ১৫ মার্চ ১৯৩৯) বাঙালি ভ্রমণ কাহিনী, রম্যরচনা ও উপন্যাস লেখক । তৎকালীন নদিয়া জেলার কুমারখালিতে (বর্তমানে বাংলাদেশের কুষ্টিয়া জেলার কুমারখালী উপজেলায়) তার নিবাস ছিল । তবে তার আদি নিবাস অধুনা পশ্চিমবঙ্গের উত্তর চব্বিশ পরগণা জেলার বারাসাতের নিকট অবস্থিত দেগঙ্গা (বা দেগঙ্গ)৷ তার প্রপিতামহ কুমারখালির ইস্ট ইন্ডিয়া কোম্পানির রেশম-কুঠির দেওয়ানীর কাজ পেয়ে কুমারখালিতে যান এবং সেই থেকে তারা সেখানে বাস করেন৷ তারা দক্ষিণ রাঢ়ীয় কায়স্থ এবং "দেগঙ্গের সেন" নামে পরিচিত ছিলেন৷
জন্ম
১৩ মার্চ ১৮৬০ সালে কুষ্টিয়ার কুমারখালি গ্রামে (বর্তমানে বাংলাদেশের কুষ্টিয়া জেলার কুমারখালী উপজেলায়) তিনি জন্ম গ্রহণ করেন। তার পিতার নাম হলধর সেন । ১৮৮১ সালে স্ত্রী, কন্যা ও মাতাকে হারিয়ে হিমালয়ে চলে যান।
শিক্ষাজীবন
১৮৭৮ খ্রিষ্টাব্দে কুমারখালি থেকে তিনি এন্ট্রান্স পাস করেন এবং তারপর কলকাতার জেনারেল অ্যাসেমব্লিজ ইনস্টিটিউসনে এল.এ পর্যন্ত পড়েন । এরপর গোয়ালন্দ বিদ্যালয়ে, দেরাদুনে এবং মহিষাদলে কিছুদিন শিক্ষকতা করেন ।
সাহিত্যকর্ম
১২৯৭ বঙ্গাব্দে তিনি হিমালয় বেড়াতে যান । তার ভ্রমণবিষয়ক বইয়ের মধ্যে উল্লেখযোগ্য প্রবাসচিত্র, হিমালয়। তার রচিত গল্পের বইয়ের মধ্যে উল্লেখযোগ্য নৈবেদ্য, কাঙ্গালের ঠাকুর, বড় মানুষ প্রভৃতি। তার রচিত উপন্যাস হল দুঃখিনী, অভাগী, উৎস প্রভৃতি। তার সম্পাদিত বইয়ের মধ্যে উল্লেখযোগ্য হরিনাথ গ্রন্থাবলী, ও প্রমথনাথের কাব্য গ্রন্থাবলী।
গ্রামবার্তা, সাপ্তাহিক বসুমতী, হিতবাদী, সুলভ সমাচার প্রভৃতি সাময়িক পত্রিকাতে তিনি সম্পাদক বা সহ-সম্পাদক হিসাবে যুক্ত ছিলেন । পরে ১৩২০ বঙ্গাব্দ থেকে ১৩৪৫ বঙ্গাব্দ পর্যন্ত দীর্ঘ ২৬ বছর তিনি ভারতবর্ষ মাসিক পত্রিকা সম্পাদনা করেন। তার সাহিত্যকর্মের জন্য ব্রিটিশ সরকার 'রায় বাহাদুর' উপাধি দেয়।
===রচনা === ===ভ্রমণবিষয়ক বই ===
জীবনী-গ্রন্থ
কাঙাল হরিনাথ
পাঠ্যপুস্তক
বাঙলা দ্বিতীয় পাঠ, প্রথম শিক্ষা, শিশুবোধ, নবীন ইতিহাস, বঙ্গ গৌরব।
আত্মজীবনী
জলধর সেনের আত্মজীবনী
মৃত্যু
তিনি ১৯৩৯ সালে কলকাতায় মারা যান।
জলধর সেন সম্পর্কিত সহায়ক বই
জলধর সেন (১৮৬০-১৯৩৯) : আবুল আহসান চৌধুরী
আতাউর রহমান খান আঙ্গুর
আতাউর রহমান খান আঙ্গুর বাংলাদেশ জাতীয়তাবাদী দলের একজন রাজনীতিবিদ, শিল্পপতি এবং নারায়ণগঞ্জ-২ (আড়াইহাজার) আসনের সাবেক সাংসদ। তিনি ১৯৯১, ফেব্রুয়ারি ১৯৯৬ ও ২০০১ সালে নির্বাচিত সংসদ সদস্য।
জন্ম ও প্রাথমিক জীবন
আতাউর রহমান খান আঙ্গুর নারায়ণগঞ্জ জেলার আড়াইহাজার উপজেলায় জন্মগ্রহণ করেন।
রাজনৈতিক ও কর্মজীবন
আঙ্গুর যুবদল থেকে রাজনীতি শুরু করেন। পরে আড়াইহাজার উপজেলা বিএনপির সভাপতি নির্বাচিত হন। বর্তমানে নারায়ণগঞ্জ জেলা বিএনপির কার্যনির্বাহী সদস্য তিনি। তিনি নারায়ণগঞ্জ-২ (আড়াইহাজার) আসন থেকে বাংলাদেশ জাতীয়তাবাদী দলের প্রার্থী হিসেবে ১৯৯১ সালের পঞ্চম জাতীয় সংসদে, ১৫ ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে সংসদ সদস্য হন।   জুন ১৯৯৬ সালের সপ্তম জাতীয় সংসদে তিনি পরাজিত হন।
সিলেট সিটি কর্পোরেশন নির্বাচন, ২০২৩
২০২৩ সালের সিলেট সিটি কর্পোরেশন নির্বাচন বাংলাদেশের সিলেটের অনুষ্ঠিত একটি নির্বাচন। এটি সিলেটের পরবর্তী মেয়র ও কাউন্সিলরদের নির্বাচন করার জন্য ২১ জুন ২০২৩ তারিখে অনুষ্ঠিত হয়েছিল।  এ নির্বাচনে আওয়ামী লীগের প্রার্থী নিরঙ্কুশ বিজয় অর্জন করেন।
সময়সূচী
বাংলাদেশের নির্বাচন কমিশন ২০২৩ সালের ২৯ মার্চ নির্বাচনের তফসিল ঘোষণা করে।
মেয়র নির্বাচন
মেয়র পদে মোট ৭ জন প্রার্থী প্রতিদ্বন্দ্বিতা করেন।
কাউন্সিল নির্বাচন
সিলেটে ১৪ টি মহিলা-সংরক্ষিত আসনে ৮৭ জন এবং ওয়ার্ড কাউন্সিলরদের ৪২টি আসনে ২৭৩ জন প্রার্থী প্রতিদ্বন্দ্বিতা করেন।
মেয়র নির্বাচন
সিলেট সিটি করপোরেশনে জাতীয় পার্টির (এরশাদ) প্রার্থী নজরুল ইসলামকে হারিয়ে মেয়র নির্বাচিত হয়েছেন আনোয়ারুজ্জামান চৌধুরী।
লীলাবতী সিং
লীলাবতী সিং (১৮৬৮-১৯০৯) একজন শিক্ষাবিদ ও অধ্যাপিকা ছিলেন, যিনি লখনৌর ইসাবেলা থোবার্ন কলেজে সাহিত্য ও দর্শন বিষয়ে পাঠদান করতেন।
জীবনী
লীলাবতী সিং ১৮৬৮ সালে লখনৌর এক খ্রীষ্টান পরিবারে জন্মগ্রহণ করেন। জন্মের পর তার নাম রাখা হয়েছিল অ্যাথেল রাফায়েল।
যুবতী অবস্থায় তিনি তার নামের পরিবর্তে ভারতীয় নাম ব্যবহার করা শুরু করেন। ১৮৯৫ সালে তিনি এলাহাবাদ বিশ্ববিদ্যালয় থেকে ইংরেজি সাহিত্যের উপর ডিগ্রি অর্জন করেন। তিনি এলাহাবাদ বিশ্ববিদ্যালয় থেকে ডিগ্রি অর্জনকারিণী প্রথম দুই নারীর একজন।
১৮৯২ সালে তিনি ইসাবেলা থোবার্ন কলেজে শিক্ষক হিসেবে যোগদান করেন। ১৯০১ সালে তিনি কলেজের উপাধ্যক্ষ হিসেবে দায়িত্ব গ্রহণ করেন।
তিনি রফিক-ই-নিসোয়ান নামের এক নারী বিষয়ক সংবাদপত্র সম্পাদনা করতেন এবং বুকার টি ওয়াশিংটনের জীবনীগ্রন্থ অনুবাদ করেছেন।
মৃত্যু
লীলাবতী সিং ১৯০৯ সালে বক্তৃতা প্রদানের জন্য যুক্তরাষ্ট্র সফর করেছিলেন। সফর চলাকালে তিনি মৃত্যুবরণ করেন। তার স্মৃতিতে ইসাবেলা থোবার্ন কলেজে 'লীলাবতী সিং ডরমিটরি'র নামকরণ করা হয়েছে।
সিরীয় বর্ণমালা
সিরিয়াক ডান থেকে বামে অনুভূমিক লাইনে লেখা হয়।এটি একটি অভিশাপমূলক স্ক্রিপ্ট যেখানে বেশিরভাগ-কিন্তু সমস্ত অক্ষর একটি শব্দের মধ্যে সংযুক্ত হয় না।বড় এবং ছোট হাতের অক্ষরের মধ্যে কোন অক্ষরের ক্ষেত্রে পার্থক্য নেই, যদিও কিছু অক্ষর একটি শব্দের মধ্যে তাদের অবস্থানের উপর নির্ভর করে তাদের ফর্ম পরিবর্তন করে।স্থান পৃথক পৃথক শব্দ.
ক্লাসিক্যাল সিরিয়াক আরামাইক ছাড়াও অন্যান্য উপভাষা ও ভাষা লিখতে বর্ণমালা ব্যবহার করা হয়েছে।তুরোয়ো থেকে উত্তর-পূর্ব নিও-আরামিক উপভাষা পর্যন্ত বেশ কিছু খ্রিস্টান নিও- আরামিক ভাষা, যা একসময় স্থানীয় ভাষা ছিল, প্রাথমিকভাবে ১৯ শতকে লেখা শুরু হয়েছিল।Serṭā রূপটি সম্প্রতি ওয়েস্টার্ন নিও- অ্যারামিক লেখার জন্য অভিযোজিত হয়েছে, ঐতিহ্যগতভাবে হিব্রু বর্ণমালার সাথে ঘনিষ্ঠভাবে সম্পর্কিত একটি বর্গাকার আরামাইক লিপিতে লেখা।আরামাইক ছাড়াও, যখন ইসলামিক বিজয়ের পর উর্বর অর্ধচন্দ্রাকারে আরবি প্রধান কথ্য ভাষা হতে শুরু করে, আরবি বর্ণমালার জ্ঞান তখনও ব্যাপক ছিল না বলে সিরিয়াক লিপি ব্যবহার করে পাঠ্যগুলি প্রায়শই আরবি ভাষায় লেখা হত; এই ধরনের লেখাকে সাধারণত কার্শুনি বা গড়শুনি ( ܓܪܫܘܢܝ ) বলা হয় )সেমেটিক ভাষার পাশাপাশি, সোগডিয়ানও সিরিয়াক লিপিতে লেখা হয়েছিল, সেইসাথে মালায়ালাম, যে ফর্মটিকে সুরিয়ানি মালায়ালাম বলা হত। <references group="lower-alpha" />
মাইকেল ট্রুজিলো
মাইকেল ট্রুজিলো (? -১৯৮৯) ১৯৪৮ সালের নেটিভ আমেরিকান ভোটাং রাইটস রায়টির সহায়ক ভূমিকা পালন করেছিলেন এবং বেশিরভাগ ক্ষেত্রে তিনি অজানা এক নায়ক হিসাবে রয়েছেন।
জীবনের প্রথমার্ধ
ট্রুজিলো বড় হন ইসলেটা পুয়েবলোতে । তার মা য়ের নাম জুয়ানিতা জারামিলো। ট্রুজিলো যখন ছোট ছিলেন তখন তার মা বিধবা হয়েছিলেন। তিনি ট্রুজিলো এবং তার অন্য ছেলে বার্ত্টোলোকে নিজের হাতে বড় করেন। তাকে তার পরিবারকে স্কুল ছেড়ে দিতে বলে এবং তার পরিবার তাকে পরিবারকে সাহায্য করার জন্য পুয়েব্লোতে ফিরে যাওয়ার অনুরোধ সত্ত্বেও ট্রুজিলো ক্যানের লরেন্সের আলবুকার্ক ইন্ডিয়ান স্কুল এবং তারপরে হাস্কেল ইনস্টিটিউটে পড়েন। অবশেষে, ট্রুজিলো নিউ মেক্সিকো বিশ্ববিদ্যালয় থেকে স্নাতক ডিগ্রি অর্জন করেছিলেন।
পরিবার
মাইকেল ট্রুজিলো রুচানদা পাইসানোর সাথে বিবাহবন্ধনে আবদ্ধ হয়েছিলেন এবং তাঁর দুটি সন্তান ছিল যারা চিকিৎসাতে অবদান রেখেছিল। তার এক মেয়ে জোসেফাইন ওয়াকোন্ডা এবং তার একটি ছেলে ড.মাইকেল ট্রুজিলো, যিনি রাষ্ট্রপতি বিল ক্লিনটনের অধীনে ভারতীয় স্বাস্থ্যসেবার পরিচালক ছিলেন।
শাহ আব্দুল হামিদ
শাহ আব্দুল হামিদ (জন্ম: ১৯০০ - মৃত্যু: ১ মে ১৯৭২) ছিলেন বাংলাদেশের একজন রাজনীতিবিদ এবং গণপরিষদের প্রথম স্পীকার।
জন্ম ও পারিবারিক পরিচিতি
শাহ হামিদ ১৯০০ সালে তৎকালীন ব্রিটিশ ভারতের রংপুর জেলার (বর্তমানে গাইবান্ধা জেলা) গোবিন্দগঞ্জের খলসি গ্রামে জন্মগ্রহণ করেন। তার পিতার নাম হাজী আব্দুল গাফফার শাহ এবং মাতা রহিমা খাতুন।
শিক্ষা
শাহ আবদুল হামিদ ১৯১৬ সালে গোবিন্দগঞ্জ হাইস্কুল থেকে ম্যাট্রিকুলেশন, ১৯১৮ সালে কলকাতা রিপন কলেজ থেকে আই.এ এবং ১৯২০ সালে রংপুর কারমাইকেল কলেজ থেকে বি.এ পাশ করেন। তিনি কলকাতা বিশ্ববিদ্যালয় থেকে ১৯২৭ সালে আইনে স্নাতক ডিগ্রি লাভ করেন এবং ১৯২৮ সালে গাইবান্ধা মহকুমা আদালতে আইনব্যবসা শুরু করেন।
রাজনৈতিক জীবন
ছোটবেলা থেকেই শাহ আব্দুল হামিদ স্বাধীনতা আন্দোলনে অংশগ্রহণ করেন। তিনি ১৯৩০ সালে দেশবন্ধু চিত্তরঞ্জন দাশের অসহযোগ আন্দোলনে যুক্ত হন। তিনি ভারতীয় জাতীয় কংগ্রেসের সদস্য হিসেবে তাঁর রাজনৈতিক জীবন শুরু করেন। ১৯৩৬ সালে তিনি মুসলিম লীগে যোগ দেন এবং দলের গাইবান্ধা মহকুমা শাখার সভাপতি নির্বাচিত হন। ১৯৪১ সালে তিনি রংপুর জেলাবোর্ডের সদস্য এবং ১৯৪২ সালে জেলাবোর্ডের ভাইস-প্রেসিডেন্ট নির্বাচিত হন এবং ১৯৫৩ সাল পর্যন্ত এই পদে ছিলেন। ১৯৪৩ থেকে ১৯৫৪ সাল পর্যন্ত তিনি রংপুর স্কুলবোর্ডের সভাপতি ছিলেন। ১৯৪৫ সালে তিনি ভারতের আইন পরিষদের সদস্য নির্বাচিত হন। ১৯৪৬ সালে মুসলিম লীগ প্রার্থী হিসেবে তিনি ভারতীয় আইনসভার সদস্য নির্বাচিত হন। তিনি ১৯৫১ থেকে ১৯৫৫ সাল পর্যন্ত ন্যাশনাল ব্যাংকের কেন্দ্রীয় বোর্ডের ডিরেক্টর ছিলেন। শাহ আবদুল হামিদ ১৯৫৬ সালে আওয়ামী লীগে যোগ দেন। তিনি ১৯৫৭ থেকে ১৯৬৬ সাল পর্যন্ত রংপুর জেলা আওয়ামী লীগের সভাপতি ছিলেন। ১৯৬৬ সালে ৬-দফা আন্দোলন এবং ১৯৬৯ সালের গণঅভ্যুত্থানে তিনি বলিষ্ঠ ভূমিকা রাখেন।
১৯৭০ সালে তিনি আওয়ামী লীগ থেকে গোবিন্দগঞ্জ-পলাশবাড়ী আসন থেকে জাতীয় পরিষদের সদস্য নির্বাচিত হন। ১৯৭১ সালে মুক্তিযুদ্ধের সময় তিনি ৬নং জোনাল কাউন্সিলের (কোচবিহার) সাব-কমিটির সদস্য ছিলেন। মুক্তিযুদ্ধের শুরুতে তিনি ভারতে চলে যান এবং মুক্তিযুদ্ধে মুক্তিযোদ্ধা সংগঠিত করতে গুরুত্বপূর্ণ ভূমিকা পালন করেন।
তিনি গণ পরিষদের (জাতীয় সংসদ) প্রথম স্পিকার ছিলেন। ১৯৭২ সালের ১০ এপ্রিল গণ পরিষদের প্রথম অধিবেশনে তিনি স্পিকার নির্বাচিত হন। তিনি ১১ এপ্রিল গণ পরিষদের প্রথম অধিবেশনের দ্বিতীয় ও শেষ দিনে 'বাংলাদেশ সংবিধান প্রণয়ন কমিটি' গঠনের সময় স্পিকারের দায়িত্ব পালন করেন। তিনি ১০ এপ্রিল ১৯৭২ থেকে ১ মে ১৯৭২ পর্যন্ত বাংলাদেশের গণ পরিষদের স্পিকারের দায়িত্বে ছিলেন।
পেশাগত জীবন
তিনি গাইবান্ধা আদালতে আইন পেশায় নিয়োজিত ছিলেন।
তিনি একজন সক্রিয় সামাজসেবী এবং শিক্ষানুরাগী ছিলেন। উত্তরাঞ্চল, বিশেষত গাইবান্ধার শিক্ষা, ক্রীড়া ও সংস্কৃতি ক্ষেত্রে তিনি গুরুত্বপূর্ণ ভূমিকা পালন করেন। তিনি তার পড়াশোনা শেষ হওয়ার পর, গাইবান্ধায় ফিরে আসেন এবং ক্রীড়া সংগঠক হিসেবে কাজ শুরু করেন। তিনি দীর্ঘ সময় গাইবান্ধা টাউন ক্লাবের সাধারণ সম্পাদক ছিলেন। বর্তমান গাইবান্ধা স্টেডিয়াম "শাহ আবদুল হামিদ স্টেডিয়ামে" হিসাবে নামকরণ করা হয়েছে।
তিনি গাইবান্ধায় শিক্ষা বিস্তারে অবদান রাখেন এবং ১৯৪৭ সালে গাইবান্ধা কলেজ প্রতিষ্ঠায় অগ্রণী ভূমিকা পালন করেন এবং গাইবান্ধা কলেজের ব্যবস্থাপনা কমিটির প্রথম সম্পাদক ছিলেন। তিনি ১৯৪৯ সালে রংপুর স্কুল বোর্ডের চেয়ারম্যান নির্বাচিত হন। শাহ আব্দুল হামিদ গাইবান্ধার নাট্যক্ষেত্রের সঙ্গে জড়িত ছিলেন। তিনি সক্রিয়ভাবে "জাগোরে অভিষেক নাট্য ক্লাব" (বর্তমান 'গাইবান্ধা নাট্য সংস্থা')-এর সঙ্গে যুক্ত ছিলেন এবং বিভিন্ন নাটকে অভিনয় করেন।
তিনি ১৯৫৫ থেকে ১৯৬১ পর্যন্ত ন্যাশনাল ব্যাংক অব পাকিস্তান এর পরিচালক ছিলেন।
মৃত্যু
তিনি ১৯৭২ সালের ১ মে গাইবান্ধায় মারা যান।
ফজলুর রহমান খান (দ্ব্যর্থতা নিরসন)
ফজলুর রহমান খান হতে পারেন:
ফজলুর রহমান খান (শিক্ষাবিদ)
ফজলুর রহমান খান একজন বাংলাদেশী শিক্ষাবিদ। তিনি শিক্ষকতা করেছেন ঢাকা বিশ্ববিদ্যালয়ের মৃত্তিকা বিজ্ঞান বিভাগে। ১৯৭১ সালের বাংলাদেশের স্বাধীনতা যুদ্ধ চলাকালে পাকিস্তানি সেনাবাহিনী ও রাজাকার সংগঠন আল বদর ও আল শামসের হাতে নিহত বুদ্ধিজীবীদের মধ্যে তিনি একজন।
ফজলুর রহমান খান জন্মগ্রহণ করেন তৎকালীন ব্রিটিশ সাম্রাজ্যের (বর্তমান বাংলাদেশের) নেত্রকোণা জেলার মোহনগঞ্জ উপজেলার কজিয়াটি গ্রামে। তার পিতার নাম আব্দুল হাকিম খান, এবং মাতার নাম ফিরোজা খাতুন।
মৃত্যু
১৯৭১ সালের ২৬ মার্চ ভোর রাতে পাকিস্তানি সেনারা তাকে তার তৎকালীন ইকবাল হলের (বর্তমান জহুরুল হক হল) আবাসিক শিক্ষকদের বসবাসের ভবনের নিজ শয়ন কক্ষে গুলি করে হত্যা করে। প্রায় দেড় দিন সেখানে পড়ে থাকার পর ২৭ মার্চ কারফিউ শিথিল হলে তার পরিবারের সদস্যগণ তাকে আজিমপুর কবরস্থানে সমাধিস্থ করেন।
স্টার ওয়ার্ল্ড
স্টার ওয়ার্ল্ড (রচনাশৈলী হিসাবে স্টারওয়ার্ল্ড) হল একটি ২৪ ঘণ্টার এশিয়ান ইংরেজি ভাষার ক্যাবল টিভি চ্যানেল যা স্টার টিভি এবং ফক্স ইন্টারন্যাশনাল চ্যানেলের মালিকানাধিন। এছাড়াও চ্যানেলটি ২১ সেঞ্চুরি ফক্স দুটি সম্পূর্ণরূপে মালিকানাধীন সহায়ক হিসেবে পরিচিত। এটি এখন স্টার প্লাস এর একটি উত্তরাধিকারী সহোদর চ্যানেল।
চ্যানেল বেশিরভাগই মার্কিন যুক্তরাষ্ট্র, যুক্তরাজ্য থেকে এবং কখনো কখনো অস্ট্রেলিয়া থেকে নিষঙ্গ জনপ্রিয় অনুষ্ঠানগুলি ভারত, নেপাল, পাকিস্তান, মধ্যপ্রাচ্য, হংকং, তাইওয়ান ও দক্ষিণ পূর্ব এশিয়ার স্থানীয় ইংরেজি ভাষাভাষী পাশাপাশি প্রবাসী জনসংখ্যার মধ্যে দেখা যায়।
আর. রোথুয়ামা
পু আর রোথুয়ামা হলেন মিজোরামের একজন রাজনীতিবিদ যিনি ভারতীয় সংসদের নিম্নকক্ষ ৬ষ্ঠ লোকসভা এবং ৭ম লোকসভায় মিজোরামের প্রতিনিধিত্বকারী সাংসদ ছিলেন। তিনি প্রথমে মিজো পিপলস কনফারেন্স পার্টির সদস্য ছিলেন কিন্তু পরে নিজেকে পার্টির প্রেসিডেন্ট থেনফুঙ্গা সাইলোর সাথে বিচ্ছিন্ন করে ফেলেন।
সেলিনা পারভীন
শৈশব
সেলিনা পারভীনের জন্ম ফেনীতে ১৯৩১ সালে। তার পিতা মোঃ আবিদুর রহমান শিক্ষকতা করতেন। দ্বিতীয় বিশ্বযুদ্ধের পর তাদের ফেনীর বাড়ি দখল হয়ে যায়। ষষ্ঠ শ্রেণিতে পড়ার সময়ই তিনি সাহিত্যের অনুরাগী হয়ে গল্প ও কবিতা লিখা শুরু করেন। গ্রামীণ কুসংস্কারের মারপ্যাঁচে তার পড়ালেখার সাময়িক ইতি ঘটে। মাত্র ১৪ বছর বয়সে তার অমতে তখনকার প্রথামত বিয়ে দেয়া হয়। তিনি ঐ বয়সে স্বামীর সাথে থাকার কথা ভাবতে পারেননি। ১০ বছর টিকেছিল সে বিয়ে। পরবর্তীতে তিনি আবার পড়ালেখা শুরু করেন, কিন্তু দুর্ভাগ্যবশত মেট্রিকুলেশনে কৃতকার্য হননি।
কর্মজীবন
১৯৪৫ সাল থেকেই তিনি লেখালেখির সঙ্গে যুক্ত ছিলেন। ১৯৫৮ সালে তিনি ঢাকা আসেন এবং ঢাকা বিশ্ববিদ্যালয়ের রোকেয়া হলের হল পরিচালক হিসেবে চাকুরি নেন। পরের বছর কর্তৃপক্ষের সাথে মতের অমিল হওয়ায় তিনি চাকুরি ছেড়ে দেন। তিনি পরবর্তীতে একজন রাজনীতিককে বিয়ে করে তার সাথে সংসার শুরু করেন। তিনি ললনা পত্রিকায় কাজ করতেন বিজ্ঞাপন বিভাগে। বিজ্ঞাপন সংগ্রহ, টাকা তোলাসহ সব কাজ একাই করতেন। পত্রিকা অফিস থেকে বেতন হিসাবে অনেক সময় তেমন কিছুই পেতেন না। ললনায় কাজ করার সময় ১৯৬৯ সালে বন্ধু ও শুভানুধ্যায়ীদের কাছ থেকে ঋণ নিয়ে বের করেন শিলালিপি নামে একটি পত্রিকা। তিনি নিজেই এটি সম্পাদনা ও প্রকাশনার দায়িত্ব পালন করেন। শিলালিপি ছিল সেলিনার নিজের সন্তানের মত। তবে শিলালিপির প্রকাশিতব্য সংখ্যা নিষিদ্ধ করে দেয় পাকিস্তান সরকার। প্রায় সব বুদ্ধিজীবীদের লেখা নিয়ে প্রকাশিত শিলালিপি সকলেরই নজর কেড়েছিল। স্বাধীনতার পক্ষের পত্রিকা শিলালিপি। এই সুবাদে ঢাকার বুদ্ধিজীবী মহলে অনেকের সাথেই ঘনিষ্ঠ হয়ে উঠেন তিনি।
মুক্তিযুদ্ধে অবদান
১৯৬৯-এর রাজনৈতিক আন্দোলনে উত্তাল বাংলাদেশ। নিজেও শরিক হন গণঅভ্যুত্থানের আন্দোলন কর্মকাণ্ডে। ছেলেকে সঙ্গে নিয়েই বেরিয়ে পড়তেন '৬৯-এর ২১ ফেব্রুয়ারি পল্টনের জনসভায় বা শহিদ মিনার থেকে বের হওয়া নারীদের মিছিলে যোগ দিতে। শরিক হতেন বুদ্ধিজীবীদের প্রতিবাদসভাতেও। অধ্যাপক মুনীর চৌধুরী, শহীদুল্লাহ কায়সার প্রমুখদের সাথে ঘনিষ্ঠতার সুবাদে সমাজতন্ত্রের প্রতিও আগ্রহী হয়ে ওঠেন তিনি। এরই মধ্যে শুরু হয় ১৯৭১ সালের মহান মুক্তিযুদ্ধ। মুক্তিযুদ্ধের সময় সেলিনা পারভীন ঢাকায় ছিলেন। তার বাসায় মাঝে মাঝে রাত হলে কয়েকজন তরুণ আসতেন। এই তরুণদের সকলেই ছিলেন স্থানীয় মুক্তিযোদ্ধা। খাওয়া-দাওয়া করে চলে যাওয়ার আগে এরা সেলিনা পারভীনের কাছ থেকে সংগৃহীত ঔষধ, কাপড় আর অর্থ নিয়ে যেতেন। শিলালিপির বিক্রয়লব্ধ অর্থ দিয়েই তিনি মুক্তিযোদ্ধাদের সহযোগিতা করতেন।
চারিদিকে তখন চলছে আক্রমণ, পাল্টা আক্রমণ, প্রতিরোধ। চারপাশে শুধু বুলেটের শব্দ আর বারুদের গন্ধ, চিৎকার, গোঙানি, রক্তস্রোত আর মৃত্যু। এরই মাঝে ললনা প্রায় বন্ধ হয়ে যাওয়ার উপক্রম। শিলালিপির উপরও নেমে আসে পাকিস্তানি সামরিক বাহিনীর খড়্গ। হাশেম খানের প্রচ্ছদ করা একটি শিলালিপির প্রকাশিতব্য সংখ্যা নিষিদ্ধ করে দেয় পাকিস্তান সরকার। পরে প্রকাশের অনুমতি মিললেও নতুনভাবে সাজানোর শর্ত দেয়া হয়। সেলিনা পারভীন বরাবরের মতো প্রচ্ছদ না নিয়ে তার ভাইয়ের ছেলের ছবি দিয়ে প্রচ্ছদ করে আগস্ট-সেপ্টেম্বরের দিকে শিলালিপির সর্বশেষ সংখ্যা বের করেন। কিন্তু এর আগের সংখ্যার জন্যই সেলিনা পারভীন পাকিস্তানি ও তাদের দালালদের নজরে পড়ে যান—যেটাতে ছিল দেশবরেণ্য বুদ্ধীজীবীদের লেখা এবং স্বাধীনতার পক্ষের লেখা। তাই কাল হলো। শিলালিপির আরেকটি সংখ্যা বের করার আগে নিজেই হারিয়ে গেলেন।
হত্যা
১৩ ডিসেম্বর, ১৯৭১ সাল। দেশ স্বাধীন হতে আর মাত্র তিন দিন বাকি। বেশ কিছু অঞ্চল ইতোমধ্যে মুক্ত হয়ে গেছে। সাংবাদিক সেলিনা পারভীন তখন বাস করতেন সিদ্ধেশ্বরীতে। ১১৫ নং নিউ সার্কুলার রোডে তার বাড়ীতে থাকতো তিনজন মানুষ—তার মা, পুত্র সুমন আর ভাই জনাব উজির। সেদিন শীতের সকালে তারা সকলেই ছিলেন ছাদে। সেলিনা পারভীন সুমনের গায়ে তেল মাখিয়ে দিচ্ছিলেন। সুমন যখন ছাদে খেলাধুলা করছিল তখন সেলিনা পারভীন ছাদে চেয়ার টেনে একটি লেখা লিখছিলেন। শহরে তখন কারফিউ। রাস্তায় মিলিটারি। পাকিস্তানি বাহিনীকে আত্মসমর্পণের জন্য বিমান থেকে চিঠি ফেলা হচ্ছে। হঠাৎ দূরে একটা গাড়ির আওয়াজ হলো। সেলিনাদের বাড়ির উল্টো দিকে খান আতার বাসার সামনে E.P.R.TC-এর ফিয়াট মাইক্রোবাস ও লরি থামলো। সেই বাসার প্রধান গেইট ভেঙে ভিতরে ঢুকে গেল কিছু আল বদর কর্মী। তাদের সবাই একই রঙের পোশাক পরা ও মুখ রুমাল দিয়ে ঢাকা। একসময় সেলিনাদের ফ্ল্যাটে এসেও কড়া নাড়ে তারা। সেলিনা পারভীন নিজে দরজা খুলে দেন। লোকগুলো তার পরিচয় সম্পর্কে নিশ্চিত হয় এবং এ সময় সেলিনা পারভীনের সাথে লোকগুলোর বেশ কিছু কথা হয়। এরপর তারা সেলিনা পারভীনকে তাদের সাথে ধরে নিয়ে যায়। ১৮ ডিসেম্বর সেলিনা পারভীনের গুলিতে-বেয়নেটে ক্ষত বিক্ষত মৃতদেহ পাওয়া যায় রায়েরবাজার বধ্যভূমিতে। খুব শীতকাতুরে সেলিনার পায়ে তখনও পড়া ছিল সাদা মোজা। এটি দেখেই তাকে সনাক্ত করা হয়। ১৪ ডিসেম্বর আরও অনেক বুদ্ধিজীবীর মতো পাকিস্তানের দালাল আলবদর বাহিনীর ঘৃণিত নরপশুরা সেখানেই সেলিনা পারভীনকে হত্যা করে। ১৮ ডিসেম্বরেই তাকে আজিমপুর কবরস্থানে শহিদদের জন্য সংরক্ষিত স্থানে সমাহিত করা হয়।
নলিনীকান্ত সরকার
নলিনীকান্ত সরকার(জন্ম ২৮ শে সেপ্টেম্বর ১৮৮৯ খ্রিষ্টাব্দ - মৃত্যু ১৮ ই মে ১৯৮৪ খ্রিষ্টাব্দ) একাধারে সাহিত্যিক, সাংবাদিক, কবি, গায়ক,সাহিত্যবোদ্ধা ও ছন্দশ্রী ছিলেন। তবে হাসির গানের রচয়িতা ও গায়ক হিসাবেই তার বিশেষ খ্যাতি। তিনি কাজী নজরুল ইসলামের চিরসুহৃদ। তিনি নজরুলের স্বরলিপির সংকলন সুরমুকুর এর স্বরলিপিকার। নলিনীকান্ত সাংবাদিকতার হাতেখড়ি শরৎচন্দ্র পণ্ডিত বা দাদাঠাকুরের 'জঙ্গীপুর সংবাদ' পত্রিকায়। শরৎচন্দ্রের পণ্ডিতের জীবিত থাকার অবস্থাতেই তার লেখা 'দাদাঠাকুর'বইটি চলচ্চিত্রায়িত হয়েছিল। ছবি বিশ্বাস দাদাঠাকুরের ভূমিকায় অভিনয় করেন।
সংক্ষিপ্ত জীবনী
নলিনীকান্ত সরকারের পিতা ছিলেন মালদহ জেলার কালিয়াচকের নিকুঞ্জবিহারী সরকার। নলিনীকান্তর শৈশব ও কৈশোর কাটে পশ্চিম বঙ্গের মুর্শিদাবাদ জেলার নিমতিতা এলাকার জগতাই গ্রামে। বিপ্লবী দলের সাথে জড়িত ছিলেন। বরদাচরণ মজুমদারের অধীনে তিনি কিছুদিন লালগোলা রাজাদের গ্রন্থাগারে কাজ করেন।
তিনি কাজী নজরুল ইসলামের লেখা বেশ কিছু গান বেতার ও গ্রামোফোনে গেয়েছেন। নজরুলের প্রথম স্বরলিপির সংকলন সুরমুকুর এর স্বরলিপি তার করা। এতে নজরুলের ২৭টি গানের স্বরলিপি রয়েছে। বইটি ডি এম লাইব্রেরি থেকে ১৯৩৪ সালে প্রকাশিত হয়। মূলত তারই আগ্রহে নজরুল রেকর্ডিংয়ের সাথে যুক্ত হয়েছিলেন। এছাড়া কৌতুক অভিনেতা শরৎ পণ্ডিতের জীবদ্দশায় তার জীবনীগ্রন্থ দাদাঠাকুর রচনা করেন নলিনীকান্ত সরকার।
ভক্ত ও বৈষ্ণব পরিবারের সন্তান তিনি শৈশব থেকেই আধ্যাত্মিকতার দিকে আকৃষ্ট ছিলেন। পরবর্তীকালে বহু সাধু মহাপুরুষের সান্নিধ্যে আসেন। গৃহীযোগী বরদাচরণ মজুমদার, যোগীর কালীপদ গুহরায় প্রভৃতির প্রিয়পাত্র ছিলেন। ১৯২১ খ্রি. পণ্ডিচেরিতে তিনি প্রথম শ্রীঅরবিন্দকে দর্শন করে যোগ সাধনা গ্রহণের সুযোগ পান। পরে ১৯৪৮ খ্রিষ্টাব্দে সপরিবারে পণ্ডিচেরি আশ্রমবাসী হন। সেখানেই ১৯৮৪ খ্রিষ্টাব্দের ১৮ ই মে প্রয়াত হন।
তথ্যসূত্র
5.সংসদ বাঙালি চরিতাভিধান প্রথম খণ্ড ৫ম সংস্করণ ৩য় মুদ্রণ (পৃষ্ঠা ৩৪৮) ISBN 978-81-7955-135-6
চেদি রাজ্য
চেদি রাজ্য (সংস্কৃত: चेदी) হলো একটি প্রাচীন ভারতীয় সমৃদ্ধ জনপদ; আধুনিক ভারতের মধ্যপ্রদেশ রাজ্যে যমুনা নদীর দক্ষিণে বুন্দেলখণ্ড বিভাগে কেন নদীর তীরবর্তী অংশে এই রাজ্যের অবস্থান ছিল। চেদি রাজ্যের রাজধানীকে সংস্কৃত ভাষায় সুকতিমতি এবং পালি ভাষাতে সোথিবতী-নগর বলা হত। পালি ভাষায় বিরচিত বৌদ্ধ গ্রন্থগুলিতে, এটিকে ষোড়শ মহাজনপদের (উত্তর ও মধ্য ভারতের "মহান রাজ্য") অন্যতম বলে উল্লেখ করা হয়েছে।
মহাভারত অনুযায়ী চেদি রাজ্যের অন্যতম শাসক ছিলেন শিশুপাল, যিনি মগধের রাজা জরাসন্ধ এবং কুরু রাজ্যের দুর্যোধনের মিত্র ছিলেন। একদিকে শিশুপাল ছিলেন একজন অত্যাচারী শাসক ও বাসুদেব কৃষ্ণের প্রতিদ্বন্দ্বী এবং অন্যদিকে তিনি ছিলেন ভগবান কৃষ্ণের পিসতুতো ভাই। পাণ্ডবরাজ যুধিষ্ঠিরের রাজসূয় যজ্ঞের সময় কৃষ্ণ শিশুপালকে হত্যা করেন। ভীমের স্ত্রী ছিলেন চেদি রাজ্যের রাজকন্যা। কুরুক্ষেত্র যুদ্ধের সময় বিশিষ্ট চেদি বংশীয় মানুষজনের মধ্যে উল্লেখযোগ্য ছিলেন দমঘোষ, শিশুপাল, ধৃষ্টকেতু, সুকেতু, ভীমের স্ত্রী, নকুলের স্ত্রী করেনুমতি প্রমুখ। চেদি রাজ্য প্রথমদিকে কৌরব বংশীয় রাজাদের দ্বারা এবং পরবর্তীকালে যাদব বংশীয় রাজাদের দ্বারা শাসিত হয়েছিল।
ভূগোল
ঐতিহাসিক ও প্রত্নতাত্বিক প্রমাণ দ্বারা রাজধানী সুকতিমতির অবস্থান নিশ্চিতভাবে প্রতিষ্ঠিত হয়নি। ইতিহাসবিদ হেম চন্দ্র রায়চৌধুরী এবং এফ ই পারগিটার বিশ্বাস করেন যে এটি উত্তরপ্রদেশের বান্দার আশেপাশে ছিল। প্রত্নতাত্ত্বিক দিলীপ কুমার চক্রবর্তী প্রস্তাব করেছেন যে মধ্যপ্রদেশের রেওয়ার উপকণ্ঠে আধুনিক সময়ের ইটাহা নামক একটি জায়গায় সুকতিমতিকে একটি বৃহত্তর ঐতিহাসিক নগরের ধ্বংসাবশেষ হিসাবে চিহ্নিত করা যেতে পারে।
পৌরাণিক ইতিহাস
চেদি বংশ ও রাজত্ব প্রতিষ্ঠা করেছিলেন যাদব বংশের অন্তর্ভুক্ত বিদর্ভের পুত্র চেদি। পরে ইন্দ্রের আদেশে পৌরব রাজা ভাসু উপারিচার চেদি জয় করেন এবং শাসন প্রতিষ্ঠা করেন। উপরিচারের বংশধর হলেন শিশুপাল।
বৈদিক সাহিত্যে চেদি রাজ্যের উল্লেখ
চতুর্থ পর্বের প্রথম অধ্যায়ে উল্লেখ পাওয়া যায় "কুরুদের রাজত্বকে ঘিরে, অনেকগুলি দেশই সুন্দর এবং প্রচুর পরিমাণে শস্য উতপাদিত হয় যেমন পাঞ্চাল, চেদি, মৎস্য, শূরসেন, পাত্তছড়া, দশার্ন, নবরাষ্ট্র, মল্ল, সালভা, যুগন্ধর, সৌরাষ্ট্র, অবন্তী এবং প্রশস্ত কুন্তিরাষ্ট্র"।
চেদিরাজ উপরিচার ভাসু এবং বংশ দন্ড উৎসব
উপারিচর ভাসু ছিলেন পুরু রাজবংশের চেদির একজন রাজা। তিনি ইন্দ্রের বন্ধু হিসাবে পরিচিত ছিলেন। তাঁর রাজত্বকালে চেদি রাজ্যের একটি ভাল অর্থনৈতিক ব্যবস্থা ছিল এবং এখানে প্রচুর খনিজ সম্পদ ছিল, যার টানে বিভিন্ন জায়গা থেকে প্রচুর বণিক এই রাজ্যে আসতেন বাণিজ্যের উদ্দেশ্য। এখানে প্রচুর পরিমাণে শস্য চাষ হত এবং শিকারের উপযোগী প্রাণীও পাওয়া যেত। রাজ্যে অনেক শহর ও নগর ছিল। চেদিরাজ ভাসু একটি বিশেষ ক্ষমতাসম্পন্ন রথের অধিকারী ছিলেন। তিনি ইন্দ্রের সম্মানে তাঁর রাজ্যে একটি উৎসব প্রবর্তন করেছিলেন। ইন্দ্রের সম্মানে প্রতিবছর একটি বাঁশের খুঁটি লাগানো হত উতসব প্রাঙ্গনে। তারপরে সকলে এই বাশের খুঁটিটিকে সোনার কাপড় এবং সুগন্ধি, মালা এবং বিভিন্ন অলঙ্কার দ্বারা সজ্জিত করতেন। চেদিরাজ ভাসু একটি বিশাল অঞ্চল শাসন করতেন এবং ভালোভাবে রাজ্য পরিচালনার জন্যে তিনি তাঁর ছেলেদেরকে বিভিন্ন প্রদেশের রাজ্যপালক হিসাবে নিযুক্ত করেছিলেন। তাঁর পুত্র বৃহদ্রথ (মহরত) মগধে প্রতিষ্ঠিত হন যিনি পরে সম্রাট জরাসন্ধের পিতৃপুরুষ হন। তাঁর অন্যান্য পুত্রগণ, যেমন, প্রত্যগ্রহ, কুসমাব (মণিবাহন), মাভেলা এবং ইয়াদুও বিভিন্ন স্থানে রাজ্যপাল হন। এভাবে চেদি রাজা চক্রবর্তী সম্রাটের মর্যাদা লাভ করেন এবং তাঁর রাজ্য একটি বিশাল সাম্রাজ্যে পরিণত হয়। তাঁর রাজধানী-শহরে সেচ দেওয়ার জন্য তিনি সুকতিমতি নদীর জলকে ব্যবহার করেন।
তাঁর স্ত্রী গিরিকা ছিলেন কোলাহালার পাহাড়ী উপত্যকার কন্যা। গিরিকার ভাই বসুর সেনাবাহিনীর সেনাপতি পদে নিযুক্ত ছিলেন।মহারাণীর গর্ভে তার পাঁচ রাজপুত্র ছাড়াও জেলে সম্প্রদায়ের এক মহিলার গর্ভে তাঁর এক পুত্র ও কন্যার জন্ম হয়েছিল। সেই পুত্রসন্তান বড় হয়ে মৎস্য রাজ্য এবং রাজবংশ নামে অভিজাত রাজবংশ প্রতিষ্ঠা করেন। কন্যাসন্তানের সন্তানসন্ততিরা কুরু রাজ্যের সীমানায় যমুনা নদীর তীরে জেলে হিসাবে বসআবস করতেন। বিখ্যাত কুরুরাজ রাজা শান্তনুর স্ত্রী সত্যবতী ছিলেন এই জেলে সম্প্রদায়ের রাজকন্যা। মহাভারতের রচয়িতা, কৃষ্ণ দ্বৈপায়ন ব্যাস এবং কুরু রাজারা যেমন চিত্রাঙ্গদা এবং বিচিত্রবীর্য ছিলেন সত্যবতীর পুত্র।
চেদিরাজ শিশুপাল
শিশুপাল ছিলেন রাজা দমঘোষের নৃশংস পুত্র। তাঁর আরেকটি নাম ছিল সুনীত। শিশুপালের মা শ্রুতকীর্তি ছিলেন বাসুদেব কৃষ্ণের পিতা বসুদেবের এবং পাণ্ডবদের মা কুন্তীর বোন। কুন্তী ও শ্রুতকীর্তি উভয়ই কৃষ্ণের পিসি ছিলেন। কৃষ্ণ শ্রুতকীর্তিকে কথা দেন যে তিনি শিশুপালের একশটি অপরাধ ক্ষমা করবেন। যাইহোক, বড় হওয়ার পরে শিশুপাল কৃষ্ণের সাথে শত্রুতা গড়ে তোলেন যদিও তিনি পান্ডব ভীমের প্রতি স্নেহশীল ছিলেন। পাণ্ডব রাজা যুধিষ্ঠিরের রাজসূয় যজ্ঞের শ্রদ্ধা নিবেদনের জন্য তাঁর সামরিক প্রচারের সময়, ভীম এক মাস অতিথি হয়ে শিশুপালের রাজত্বে অবস্থান করেছিলেন। তিনি যুধিষ্ঠিরের রাজত্বের উপর আধিপত্যও মেনে নিয়েছিলেন এবং ভীমের মাধ্যমে শ্রদ্ধাও জানান। যুধিষ্ঠিরের রাজসূয় যজ্ঞ অনুষ্ঠানের সম্যেই শিশুপাল ও বাসুদেব কৃষ্ণের মধ্যে বিরোধ দেখা দেয়। পাণ্ডবরা মধ্যস্থতার চেষ্টা করলেও বিরোধ মেটেনি এবং শিশুপাল পিতামহ ভীষ্মকেও অপমান করে নিজের একশত এক তম অপরাধটি করেন। কৃষ্ণ তখনি শিশুপালকে হত্যা করেন।
চেদি রাজ ধৃষ্টকেতু
শিশুপালের জ্যেষ্ঠ পুত্র ছিলেন ধৃষ্টকেতু, যিনি শিশূপালের মৃত্যুর পরে সিংহাসনে অভিষিক্ত হন।ধৃষ্টকেতুর সময়ও সুকতিমতি ছিল চেদি রাজ্যের রাজধানী। ধৃষ্টকেতু কুরুক্ষেত্র যুদ্ধে পাণ্ডবদের সেনাবাহিনীতে সেনাপতিও ছিলেন। তিনি চেদি, কাশি ও কারুশ বংশীয় সেনাবাহিনীর নেতা ছিলেন । ভীষ্মের বিশ্লেষণ অনুসারে তিনি একজন মহারাথ (একজন দুর্দান্ত রথচারী-যোদ্ধা) ছিলেন। ধৃষ্টকেতু দ্রোণের দ্বারা যুদ্ধে নিহত হন।
পেশাগত বিদ্যা
পেশাগত বিদ্যা পরিভাষাটি দিয়ে এক বিশেষ ধরনের ব্যবহারিক ও আন্তঃশাস্ত্রীয় উচ্চশিক্ষায়তনিক পাঠ্যসূচীকে নির্দেশ করা হয়। সাধারণত যেসব প্রাপবয়স্ক কর্মরত ব্যক্তির এখনও কোনও উচ্চশিক্ষায়তনিক উপাধি নেই, যারা বিশ্ববিদ্যালয়ের পড়াশোনা পুরোপুরি সমাপ্ত করেননি বা যারা কোনও সহযোগী উপাধির অধিকারী, এবং যারা নিজেদের শিক্ষাগত যোগ্যতা বৃদ্ধির মাধ্যমে কর্মজগতে উন্নততর বেতন, পেশা পরিবর্তন, ইত্যাদিতে আগ্রহী, তাদের জন্য পেশাগত বিদ্যায় স্নাতক, স্নাতকোত্তর ও ডক্টরেট উপাধি প্রদান করা হয়। পেশাগত বিদ্যার সাথে সাধারণ বিদ্যার সাদৃশ্য আছে, তবে এটিতে ব্যবহারিক ও কারিগরি প্রশিক্ষণের উপরে বেশি জোর দেওয়া হয় এবং উদারপন্থী কলাবিদ্যার বিষয়গুলির উপরে কম জোর দেওয়া হয়। স্নাতকোত্তর পেশাগত বিদ্যা উপাধিগুলিতে সাধারণত গবেষণামূলক অভিসন্দর্ভের চেয়ে প্রতিবেদন বা প্রকল্প সংবলিত পাঠক্রম (কোর্স)-ভিত্তিক শিক্ষা দেওয়া হয়। মার্কিন যুক্তরাষ্ট্রের জাতীয় বিজ্ঞান ফাউন্ডেশন পেশাগত বিদ্যায় ডক্টরেট উপাধিকে পিএইচডি উপাধির সমতুল্য গণ্য করে।
কুমিল্লা মেডিকেল কলেজ
কুমিল্লা মেডিকেল কলেজ বাংলাদেশের কুমিল্লা জেলায় অবস্থিত একটি মেডিকেল কলেজ। এটি কুচাইতলী এলাকায় অবস্থিত। এটি একটি সরকারি মেডিকেল কলেজ।
১৯৭৯ সালের ২৮ মে তৎকালীন রাষ্ট্রপতি জিয়াউর রহমান কলেজটি প্রতিষ্ঠা করেন। এখানে ৫ বছর মেয়াদি এমবিবিএস কোর্সে বর্তমানে প্রতিবছর ১৮০ ছাত্র-ছাত্রী ভর্তি করা হয়। বাংলাদেশের রাজনৈতিক সরকার পরিবর্তনের কারণে ১৯৮২ সনে এটি বন্ধ করে দেয়া হয়। ডা. হাবিবুর রহমান আনছারী কর্তৃক ১৯৯২ সালের ১৫ই আগস্ট প্রথম শিক্ষাবর্ষের ক্লাশ শুরু হয়। ডা. হাবিবুর রহমান ছিলেন এই মেডিকেল কলেজের প্রথম অধ্যক্ষ। ২০২২সালের নভেম্বর মাস পর্যন্ত এমবিবিএস কোর্স'এ ২৬ ব্যাচ সম্পন্ন করা হয়। ২০২১-২০২২ শিক্ষাবর্ষে ৩১ তম ব্যাচ এর ভর্তি সম্পন্ন হয়।
ইতিহাস
বৃহত্তর কুমিল্লা অঞ্চলে মানুষের চিকিৎসা সেবা প্রদানের উদ্দেশে ১৯৭৯ সালের ২৮শে মে প্রয়াত প্রেসিডেন্ট জিয়াউর রহমান সর্বপ্রথম কুমিল্লা মেডিকেল কলেজ স্থাপন করেন। রাজনীতিক পট পরিবর্তনের কারণে পরবর্তীকালে ১৯৮২ সালে কলেজটি বন্ধ হয়ে যায়। ১৯৯২ সালে কলেজটি পুনরায় চালু করা হয়। পঞ্চাশ জন ছাত্রছাত্রী এবং এগার জন শিক্ষক নিয়ে প্রথম অধ্যক্ষ প্রফেসর হাবিবুর রহমান আনসারী শিক্ষা কার্যক্রম শুরু করেন। শুরুতে মাত্র দুটি বিভাগ নিয়ে চালু হলেও বর্তমানে চিকিৎসা শিক্ষার সবকয়টি বিভাগ চালু আছে।
পরবর্তীতে কলেজের শিক্ষার্থীদের বাস্তব অভিজ্ঞতা অর্জনের উদ্দেশ্যে কলেজটিকে কুমিল্লা মেডিকেল কলেজ হাসপাতাল নামকরণ করা হয়।
বর্তমান পরিস্থিতি
একটি মাত্র দোতলা ভবন নিয়ে পথচলা শুরু করা কুমিল্লা মেডিকেল কলেজ নিজস্ব জমিতে বর্তমানে রয়েছে বিভিন্ন স্থাপনা- কলেজ ভবন, অডিটোরিয়াম, পরমাণু চিকিৎসা কেন্দ্র, ছাত্র ও ছাত্রী হোস্টেল ইত্যাদি। শুরুতে দোতলা ভবনেই বিভিন্ন বর্ষের ক্লাস হলেও স্থান সংকুলান না হওয়ার কারণে ভবনটি পাঁচতলা পর্যন্ত সম্প্রসারিত করা হয়। ২০০৬ সালে কলেজটি নতুন করে সম্প্রসারিত করা হয়।
২০০৫-২০০৬ সাল থেকে এই কলেজে বিদেশি ছাত্রছাত্রীদের ভর্তির জন্য নির্বাচন করা হয়। সাতজন পাকিস্তানি ছাত্র, পাঁচজন নেপালি শিক্ষার্থী, মালদ্বীপের দুইজন শিক্ষার্থী ও একজন ভারতীয় শিক্ষার্থী এখন এই মেডিকেল কলেজে পড়াশোনা করছে। এখানে শিক্ষণের মাধ্যম ইংরেজি।
৫০০ শয্যার কুমিল্লা মেডিকেল কলেজ হাসপাতালে প্রতিদিন প্রায় ১০০০ জনকে চিকিৎসা প্রদান করা হয়। কুমিল্লা এবং বৃৃহত্তর নোয়াখালী অঞ্চলের লোকজন এই হাসপাতালের বহির্বিভাগ এবং অন্তর্বিভাগ থেকে সকল ধরনের চিকিৎসাসেবা পেয়ে থাকেন। একই সাথে চলতে থাকে ৩য় থেকে ৫ম বর্ষের ছাত্রছাত্রীদের হাতে কলমে শিক্ষাদান। প্রতিবছর ১৮০ জনের বেশি ছাত্রছাত্রী ভর্তি হয় এমবিবিএস কোর্সে। তিনটি পেশাগত পরীক্ষার বাধা পেরিয়ে একজন শিক্ষার্থী ডাক্তার হবার যোগ্যতা অর্জন করে এবং এরপর একবছর ইণ্টার্নশিপ করতে হয় কুমিল্লা মেডিকেল কলেজ হাসপাতালে। ২০১১সাল থেকে স্নাতকোত্তর কোর্স (ডিপ্লোমা) চালু করা হয়েছে। ২০২২ সালের সেপ্টেম্বর মাস পর্যন্ত এই কলেজ থেকে ছাব্বিশটি ব্যাচ পাশ করেছে।
ছাত্রাবাস
বর্তমানে ছাত্রদের জন্য দুইটি পাঁচতলাবিশিষ্ট হোস্টেল এবং ছাত্রীদের জন্য দুটি হোস্টেল আছে। এছাড়াও একটি পুরুষ ইন্টার্নি হোস্টেল এবং একটি মহিলা ইন্টার্নি হোস্টেল রয়েছে।
অধ্যক্ষগণের তালিকা
শুরু থেকেই অদ্যাবধি যাঁরা কুমিল্লা মেডিকেল কলেজের অধ্যক্ষের গুরুদায়িত্ব পালন করেছেন তাদের মধ্যে উল্লেখযোগ্য হলেন:
চতুর্দশ অভ্রান্ত
চতুর্দশ অভ্রান্ত (ٱلْمَعْصُومُون ٱلْأَرْبَعَة عَشَر; ) হলেন দ্বাদশী শিয়া ইসলাম অনুসারে নবী মুহম্মদ, তাঁর কন্যা ফাতিমা এবং বারো ইমাম। তাঁদের সকলকে ইসমত তত্ত্বের ভিত্তিতে অভ্রান্ত বলে বিশ্বাস করা হয়। তদনুসারে, তাঁদের গুনাহ করার ক্ষমতা রয়েছে কিন্তু চারিত্রিক বৈশিষ্ট্যের কারণে তারা সেটা এড়িয়ে যেতে সক্ষম, যেটাকে আল্লাহর তরফ থেকে অলৌকিক উপহার হিসেবে গণ্য করা হয়। তাঁদের সর্বোচ্চ ন্যায়পরায়ণতা, চেতনা এবং খোদাপ্রেমের কারণে অভ্রান্তগণ তাদের কর্মকাণ্ডে কেবল আল্লাহর ইচ্ছাকেই অনুসরণ করেন বলে বিশ্বাস করা হয়। এছাড়া ব্যবহারিক বিষয়ে, মানুষকে দ্বীনের দিকে আহ্বান জানাতে এবং ঐশী জ্ঞান উপলব্ধিতে তাদের ত্রুটিমুক্ত হিসাবে বিবেচনা করা হয়। শিয়া মুসলিমরা বিশ্বাস করে যে চতুর্দশ অভ্রান্ত বাকি সমস্ত সৃষ্টির চেয়ে ঊর্ধ্বতন।
জেফ জেরেট
জেফেরি লিউনার্দো জেরেট (জন্ম জুলাই ১৪, ১৯৬৭) একজন আমেরিকান পেশাদারি কুস্তিগির এবং ব্যবসায়ী, তিনি বর্তমানে ডাব্লিউডাব্লিউই এর সাথে যুক্ত আছেন,গোপন প্রযোজক হিসেবে।তিনি তার পিতা জেরি জেরেট এর সাথে টোটাল ননস্টপ একশন রেসলিং(টিএনএ) প্রতিষ্ঠা করেন।
,তৃতীয় প্রজন্মের কুস্তিগির, জেরেট তার কর্মজীবনে ৮১ বার চ্যাম্পিয়ন পদবি জিতেছেন, তার মধ্যে রয়েছে এনডাব্লিউএ ওয়ার্ল্ড হেভিওয়েট চ্যাম্পিয়নশিপ,ছয় বার, ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়নশিপ,চারবার, ডাব্লিউডাব্লিউএ ওয়ার্ল্ড হেভিওয়েট চ্যাম্পিয়নশিপ (দুইবার), ইউএসডাব্লিউএ ইউনিফাইড ওয়ার্ল্ড হেভিওয়েট চ্যাম্পিয়নশিপ (তিনবার), এবং এএএ মেগা চ্যাম্পিয়নশিপ (দুইবার). তিনি ২০১৫ সালে টিএনএ হল অফ ফেমে জায়গা পান এবং ২০১৮ সালে তাকে ডব্লিউডব্লিউই হল অব ফেম এ অন্তর্ভুক্ত করা হয়।
প্রাথমিক জীবন (১৯৮৬–১৯৯৩)
জেরেট হেন্ডসবেলে,টেনেসসে তে জন্মগ্রহণ করেন,তিনি বাস্কেটবল এর সাথে যুক্ত হয়ে পড়েন উচ্চ বিদ্যালয় এ পড়ার সময়, কিন্তু তিনি তার পিতা জেরি জেরেট এর জন্য কনন্টিনেন্টাল রেসলিং এ যোগ দেন রেফারি হিসেবে ১৯৮৬ সালে এবং রেস্টলার হিসেবে ট্রনিং নিতে থাকেন তার পিতার কাছে।জেরেট এপ্রিল ৬,১৯৮৬ সালে মাত্র ১৮ বছর বয়সে কুস্তি শুরু করেন। জেরেট তয় প্রজন্মের কুস্তিগির,তার পিতা এবং পিতামহ উভয়েই কুস্তিগির ছিলেন   তিনি ১৯৮০র দশকের শেষের দিকে এডাব্লিউএফ এবং সিডাব্লিউএফ এও কুস্তি করেছেন।
পূর্বের উপস্থিতি (১৯৯২–১৯৯৪)
জেরেট প্রথম ওয়ার্ল্ড রেসলিং ফেডারেশন (ডাব্লিউডাব্লিউএফ) এ আসেন আগস্ট ৯,১৯৯২ সালে। তিনি ডাব্লিউডাব্লিউএফ এর মেফেসিস, টেনেসসে এর ইবেন্টে কুস্তি লড়ার জন্য ওপেন চ্যালেঞ্জ করে বসেন,যেখানে ডাব্লিউডাব্লিউএফ এর যে কেও লড়তে পারবে। কামেলার সাথে হারার পর ব্রেট হার্ট জেরেট এর চ্যালেঞ্জ সীকার করে নেয়। অক্টোবর এর শুরু থেকে তিনি নিজেই ডাব্লিউডাব্লিউএফ এ নিজের জায়গা তৈরি করেছিলেন, বড় বড় কুস্তিগিরকেকে হারিয়ে,তার মধ্যে সবচেয়ে বড় জয় ছিলো মার্ক টোয়েন এর বিপক্ষে। কিন্তু ৩১ এ অক্টোবর জেরেট এবং হার্ট এর ম্যাচটি খারাপ আবহাওয়ার কারণে বাদ দেওয়া হয়। এরপর ব্রেট হার্ট এর বিপক্ষে জেরেট অনেক ম্যাচ খেললেও তার নিজের শহর মেফেসিস এ আর খেলা হয়নি।
এক বছর নির্বাসনের পর জেরেট আবার ডাব্লিউডাব্লউএফ এ ফিরে আসেন. তার টেলিভিশন আত্মপ্রকাশ ঘটে অক্টোবর ২৩,১৯৯৩ এ। এরপর তিনি তার প্রত্যেক ম্যাচ শুরুর পূর্বে গান পরিবেশন করতেন। এটা তার ট্রেন্ড হতে শুরু করে।এমনকি তিনি তার প্রত্যেক ইন্টারভিও সমাপ্ত করতেন এইভাবে, ("দ্যাটস জে-ই-ডাবল এফ, জে-এ-ডাবল আর, ই-ডাবল টি!")।
জেরেট এবং তার প্রথম টেলিভিশন ম্যাচ অনুষ্ঠিত হয়, র এ, যেখানে তিনি পি যে ওয়াকার এর কাছে পরাজিত হোন। জেরেট এর প্রথম পে পার ভিও ডেবিও হয় ১৯৯৪ সালের রয়েল রাম্বল এ। যেখানে তিনি ১২ নাম্বার এ প্রবেশ করেন এবং ৯০ সেকেন্ড এর পূর্বেই রেন্ডি সেবেজ দারা এলিমিনেট হয়ে যান।
২০২১–২২ ওয়েস্ট ইন্ডিজ নারী ক্রিকেট দলের পাকিস্তান সফর
ওয়েস্ট ইন্ডিজ নারী ক্রিকেট দল ২০২১ সালের নভেম্বর মাসে তিনটি একদিনের আন্তর্জাতিক (ওডিআই) ম্যাচ খেলার জন্য পাকিস্তান সফর করে। সিরিজের ম্যাচগুলো উভয় দলের জন্য জিম্বাবুয়েতে অনুষ্ঠিত ২০২১ নারী ক্রিকেট বিশ্বকাপ বাছাইপর্ব টুর্নামেন্টের প্রস্তুতি হিসেবে গণ্য হয়। ২০২১ সালের ৩ নভেম্বর ওয়েস্ট ইন্ডিজ দল পাকিস্তানে পৌঁছায়, যেখানে দলের সদস্যদের নিরাপত্তার জন্য ৬০০-এর অধিক নিরাপত্তা কর্মী নিয়োগ করা হয়।
সিরিজ শুরু হওয়ার আগে পাকিস্তান দলের ছয় জন খেলোয়াড়ের দেহে কোভিড-১৯ ধরা পড়ে, কিন্তু পাকিস্তান ক্রিকেট বোর্ড (পিসিবি) প্রথম ম্যাচের জন্য একটি দল গড়া সম্ভব হবে বলে নিশ্চিত করে। অধিনায়ক জাভেরিয়া খান ও ডায়ানা বেগ প্রথম ম্যাচের দল থেকে ছিটকে যান, যে কারণে সিদরা নওয়াজকে প্রথম ম্যাচের জন্য পাকিস্তানের অধিনায়ক হিসেবে ঘোষণা করা হয়।
সিরিজে ওয়েস্ট ইন্ডিজ দল ৩-০ ব্যবধানে জয়ী হয়।
দলীয় সদস্য
কারিশমা রামহরক, চেরি-অ্যান ফ্রেজার ও শাবিকা গজনবিকে রিজার্ভ খেলোয়াড় হিসেবে ওয়েস্ট ইন্ডিজ দলে রাখা হয়।
এস্তের দুফ্লো
এস্তের দুফ্লো (Esther Duflo) (জন্ম ১৯৭২, প্যারিস, ফ্রান্স) একজন ফরাসি অর্থনীতিবিদ। তিনি বর্তমানে ম্যাসাচুসেট্‌স ইনস্টিটিউট অফ টেকনোলজিতে দারিদ্র্য বিমোচন ও উন্নয়ন অর্থনীতিতে অধ্যাপক। আবদুল লতিফ জামিল পভার্টি একশন এইড-এর প্রতিষ্ঠাতা এবং পরিচালক। বৈশ্বিক দারিদ্র্য দূরীকরণে অবদান রাখায় ভারতীয়-বংশোদ্ভূত মার্কিন অর্থনীতিবিদ অভিজিৎ বন্দ্যোপাধ্যায় ও মার্কিন অর্থনীতিবিদ মাইকেল ক্রেমারের সাথে ২০১৯ সালে অর্থনীতিতে যৌথভাবে নোবেল পুরস্কার লাভ করেন।
এস্তের অর্থনীতিতে নোবেল জয়ী ২য় নারী এবং সবচেয়ে কম বয়সী হিসেবে ৪৫ বছর বয়সে অর্থনীতিতে নোবেল পুরস্কার লাভ করেন। এছাড়াও নোবেল জয়ী ৫ম দম্পতি হিসেবে অভিজিৎ-এস্তের একসাথে নোবেল পুরস্কার লাভ করেন। দুফ্লো স্নাতক পর্যায়ে একোল নর্মাল সুপেরিয়রে পড়াশোনা করেন। সেখানে তিনি প্রথমে ইতিহাস পড়া শুরু করেন ও পরে ফরাসি অর্থনীতিবিদ তোমা পিকেতি-র উপদেশে অর্থনীতিতে মনোযোগ দেন এবং উভয় বিষয়েই ১৯৯৪ সালে স্নাতকোত্তর ডিগ্রী অর্জন করেন। ১৯৯৯ সালে তিনি ম্যাসাচুসেটস ইন্সটিটিউট অফ টেকনোলজি থেকে অর্থশাস্ত্রে পিএইচডি ডিগ্রী লাভ করেন এবং সাথে সাথেই বিশ্ববিদ্যালয়টির অর্থনীতি বিভাগে যোগ দেন। তার পিএইচডি অভিসন্দর্ভের শিরোনাম ছিল Three Essays in Empirical Development Economics অর্থাৎ "অভিজ্ঞতাবাদী উন্নয়ন অর্থশাস্ত্রের উপর তিনটি প্রবন্ধ"। ২০০২ সালে মাত্র ২৯ বছর বয়সে তিনি স্থায়ী চাকুরির নিশ্চয়তাসহ সহযোগী অধ্যাপক পদে উন্নীত হন। তিনি এমআইটি-র স্থায়ী চাকুরির নিশ্চয়তাপ্রাপ্ত শিক্ষকমণ্ডলীর মধ্যে সর্বকনিষ্ঠদের একজন। এছাড়া তিনি কোলেজ দ্য ফ্রঁসের "Savoirs contre pauvreté" ("দারিদ্র্যের বিরুদ্ধে জ্ঞান") আন্তর্জাতিক চেয়ার।
দুফ্লোর গবেষণার মূল বিষয় উন্নয়ন অর্থশাস্ত্র, যেখানে তিনি স্বাস্থ্য, শিক্ষা, জেন্ডার, রাজনীতি ও ঋণগ্রহণের ব্যবস্থার উপর জোর দিয়েছেন। তিনি এমআইটিতে অভিজিৎ বন্দ্যোপাধ্যায়ের সাথে পভার্টি অ্যাকশন ল্যাবের সহ-পরিচালক। তিনি অর্থশাস্ত্রে কার্য-কারণ সম্পর্ক প্রতিষ্ঠার ক্ষেত্রে মাঠ পরীক্ষাকে একটি গুরুত্বপূর্ণ পদ্ধতি হিসেবে প্রতিষ্ঠায় অগ্রণী ভূমিকা রেখেছেন।
দুফ্লো তার গবেষণার জন্য ২০০৩ সালে মার্কিন অর্থনৈতিক অ্যাসোসিয়েশনের কাছ থেকে ইলেইন বেনেট পুরস্কার লাভ করেন। পুরস্কারটি চল্লিশ বছরের কম বয়সের প্রতিভাবান মহিলা অর্থনীতিবিদদের দেওয়া হয়ে থাকে। ২০০৫ সালে ফ্রান্সের পত্রিকা ল্য মোঁদ তাকে "সেরা তরুণ ফরাসি অর্থনীতিবিদ" পুরস্কার প্রদান করে।
বহুভাষী এস্তের দুফ্লো (তিনি ফরাসি, ইংরেজি, রুশ ও জার্মান ভাষায় কথা বলতে পারেন) অ্যামেরিকান ইকোনমিক জার্নাল:অ্যাপ্লায়েড ইকোনমিক্‌স গবেষণা পত্রিকার সহ-প্রতিষ্ঠাতা সম্পাদক এবং রিভিউ অভ ইকোনমিক্‌স অ্যান্ড স্ট্যাটিস্টিক্‌স গবেষণা পত্রিকার সহসম্পাদক। এছাড়া তিনি ফরাসি পত্রিকা লিবেরাসিওঁতে নিয়মিত মাসিক কলাম লিখে থাকেন।
২০০৮ সালের মে মাসে মার্কিন ম্যাগাজিন ফরেন পলিসি তাকে বর্তমান বিশ্বের সেরা ১০০ বুদ্ধিজীবীর একজন হিসেবে নির্বাচিত করে।
কর্ণাটকের হিন্দি বিরোধী আন্দোলন
230px|থাম্ব|ডান|বেঙ্গালুরুতে ২০১৯ সালে ১৪ই সেপ্টেম্বর হিন্দি দিবস উদযাপনের বিরুদ্ধে প্রতিবাদ মিছিল। কর্ণাটকের হিন্দি বিরোধী আন্দোলনগুলি ভারতের কর্ণাটক রাজ্যে সংঘটিত একটি ধারাবাহিক আন্দোলন ছিল। রাজ্যে ২০১৯ সালের ১৪ই সেপ্টেম্বর হিন্দি দিবস উদযাপনের প্রতিবাদে বেশ কিছু কন্নড় প্রতিবাদী কর্মী ও সংগঠন বেঙ্গালুরুর টাউনহল থেকে ফ্রিডম পার্ক পর্যন্ত মিছিল করেছিল।
বেঙ্গালুরু মেট্রো
বেঙ্গালুরু মেট্রো রেল কর্পোরেশন লিমিটেড (বিএমআরসিএল) নাম্মা মেট্রো প্রকল্পে রেলওয়ে স্টেশনগুলিতে কন্নড়, ইংরেজি ও হিন্দি সহ তিনটি ভাষার নামফলক ও নির্দেশনা ফলক ব্যবহার করেছে। কিছু স্থানীয় ব্যক্তি বিশ্বাস করেছিল যে মেট্রোতে হিন্দি ব্যবহার আসলে চাপিয়ে দেওয়া হয়েছে কারণ প্রকল্প তহবিলের বড় অংশ রাজ্য সরকার প্রদত্ত হয়েছিল। কন্নড়পন্থী কর্মীরা মেট্রো স্টেশনের বাইরে প্রতিবাদ করেছিল এবং টুইটার হ্যাশট্যাগ #নাম্মামেট্রোহিন্দিবেদা (ইংরেজি:#NammaMetroHindiBeda, বাংলা অনুবাদ: আমাদের মেট্রো, আমরা হিন্দি চাই না) ব্যবহার করে অনলাইন প্রচার শুরু করেছিল।
ব্যাঙ্ক
মেট্রোতে সফল প্রচারণার পরে, কর্মীরা ব্যাঙ্কগুলিতে বেশি বেশি করে কন্নড় ভাষা ব্যবহারের দাবি করেছিলেন। তারা টুইটার হ্যাশট্যাগ #নাম্মাবাঙ্কুকন্নাডাবেকু (ইংরেজি:#Nammabankukannadabeku, বাংলা অনুবাদ:"আমাদের ব্যাঙ্ক, আমরা কন্নড় চাই") ব্যবহার করে একই ধরনের অনলাইন প্রচারাভিযান অব্যাহত রেখেছে।
কর্ণাটকে হিন্দি দিবস উদযাপন
অ-হিন্দিভাষী রাজ্য কর্ণাটকে হিন্দি দিবস উদযাপনের বিরুদ্ধে তীব্র বিরোধিতা ছিল। এই উদযাপনের বিরুদ্ধে রাজ্যব্যাপী বিক্ষোভ হয়েছিল। কর্মীরা টুইটারে #স্টপহিন্দিইমপোজিশন (ইংরেজি:#StopHindiImposition, বাংলা অনুবাদ:"হিন্দি চাপানো বন্ধ করুন") হ্যাশট্যাগ ব্যবহার করে প্রতিবাদে তাদের সমর্থন দেখিয়েছিল, এবং উগ্র হিন্দি জাতীয়তাবাদের বিষয়ে সচেতনতা তৈরি করেছিল।
ছবি প্রদর্শনী
১৩ ই সেপ্টেম্বর, ২০১৩ তারিখে ভারতের ভাষা নীতি সমতা প্রচার করতে হবে উপর রবীন্দ্র কালক্ষেত আর্ট গ্যালারীতে একটি ছবি প্রদর্শনী অনুষ্ঠিত হয়।
শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত)
১৯৫৪ সালে প্রতিষ্ঠিত জাতীয় চলচ্চিত্র পুরস্কার হল ভারতের সর্বাধিক বিশিষ্ট চলচ্চিত্র পুরস্কার যা ভারতীয় চলচ্চিত্রের মধ্যে শ্রেষ্ঠ যেখানে বিভিন্ন আঞ্চলিক ভাষায় চলচ্চিত্রের জন্যও পুরস্কার দেওয়া হয়।
সাতটি আঞ্চলিক ভাষার (বাংলা, হিন্দি, কন্নড়, মালয়ালম, মারাঠি, তামিল এবং তেলুগু) চলচ্চিত্রের জন্য পুরস্কার প্রদান চালু হয়েছিল ২ ডিসেম্বর ১৯৫৫ সাল আয়োজিত ২য় জাতীয় চলচ্চিত্র পুরস্কার থেকে। শুরু থেকে "শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" (১৯৫৫–৬৮), "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এই তিনটি বিভাগে পুরস্কার প্রদানের মাধ্যমে এই অয়োজন শুর হয়। পরবর্তীতে ১৯৬৭ সাল দুটি প্রশংসাপত্রের পুরস্কার ১৫তম জাতীয় চলচ্চিত্র পুরস্কার থেকে বন্ধ ঘোষণা করা হয়েছে।
চিত্ত বসু পরিচালিত, ১৯৫৪ সালের ছেলে কার চলচ্চিত্রটিকে "শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" প্রদান করা হয়েছিল। "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" পেয়েছিল যথাক্রমে যদু ভট্ট ও অন্নপূর্ণার মন্দির। অতি সাম্প্রতিক ২০১৮ সালে আয়োজিত ৬৬তম জাতীয় চলচ্চিত্র পুরস্কার প্রাপ্ত চলচ্চিত্র ২০১৮ সালের ছবি এক যে ছিল রাজা।
বিজয়ী
পুরস্কারের মধ্যে রয়েছে 'রজত কমল' (রৌপ্য পদ্ম পুরস্কার) এবং নগদ অর্থ পুরস্কার। নিম্নলিখিত বছর অনুযায়ী পুরস্কার বিজয়ীরা হলেন:
বাদশাহো
বাদশাহো (ইংরেজি: Baadshaho) মিলন লুথরিয়া পরিচালিত একটি বলিউড সিনেমা। টি-সিরিজের ব্যানারে চলচ্চিত্রটি প্রযোজনা করছেন গুলশান কুমার, ভূষণ কুমার, কৃষাণ কুমার।
অভিনেতা
বাদশাহো সিনেমাটিতে অভিনয় করেছেন অজয় দেবগন, ইমরান হাশমী, এশ গুপ্তা, ইলিয়েনা ডি’ক্রুজ, বিদ্যুৎ জামওয়াল, সঞ্জয় মিশ্রা।
গল্প
১৯৭৫ সালে ভারতের সাবেক প্রধানমন্ত্রী ইন্দিরা গান্ধীর শাসন আমলে জরুরি অবস্থার কিছু চিত্র তুলে ‌ধরা হয়েছে এই সিনেমায়। যাতে ছয় ডাকাতের একটি সোনা বোঝাই ট্রাক ডাকাতি র গল্প বলা হয়েছে। এছাড়াও এতে আছে দাঙ্গা-হাঙ্গামা ও হতাশার মাঝে ভাগ্য পরিবর্তনের জন্য চেষ্টা করা এমন কিছু মানুষের গল্প। ১৯৭৫ সালে ভারতের জরুরি অবস্থা চলাকালীন সময়ের পটভূমিতে নির্মিত ‘বাদশাহো’তে ছয় ডাকাতের একটি সোনা বোঝাই ট্রাক ডাকাতির গল্প বলা হয়েছে। এতে অভিনয় করতে দেখা যাবে অজয় দেবগন, ইমরান হাশমি, বিদ্যুৎ জামওয়াল, এশা গুপ্ত, ইলিয়ালা ডি’ক্রুজ ও সঞ্জয় মিশ্রাকে। মিলন লুথরিয়া পরিচালিত এ ছবির পোস্টারে ডাকাত বেশে অজয় ও ইমরান হাশমিকে দেখে চমকে যাবেন সবাই।
ছবির পোস্টারে লেখা আছে, “১৯৭৫ সাল, জরুরি অবস্থা, ৯৬ ঘণ্টা, ৬০০ কিলোমিটার, একটি স্বর্ণ বোঝাই ট্রাক ও ছয় জন ডাকাত।” লেখা থেকেই অনুমান করে নেয়া যায় জমজমাট এক ডাকাতির গল্প নিয়েই আবর্তিত হয়েছে অ্যাকশন থ্রিলার ‘বাদশাহো’র ঘটনা।
শুভমুক্তি
১ সেপ্টেম্বর’২০১৭ বাদশাহো সিনেমাটি মুক্তি পায়।
কমলা নেহেরু
কমলা নেহেরু (১ আগস্ট ১৮৯৯ – ২৮ ফেব্রুয়ারি ১৯৩৬) একজন স্বাধীনতা সংগ্রামী ছিলেন, যিনি ভারতীয় জাতীয় কংগ্রেসের নেতা এবং ভারতের প্রথম প্রধানমন্ত্রী জওহরলাল নেহেরুর স্ত্রী। পরবর্তীতে তাঁদের কন‍্যা ইন্দিরা ভারতের প্রধানমন্ত্রী হয়েছেন।
প্রথম জীবন
১৮৯৯সালের ১লা আগস্ট কমলা রাজপতি এবং জহর মাল অতল কাউল এর পরিবারে জন্মগ্রহণ করেন। তারা দিল্লি নিবাসী কাশ্মীরি পণ্ডিত পরিবারের ছিলেন। তিনি ছিলেন জ্যেষ্ঠ সন্তান এবং তাঁর দুই ভাই চান্দ বাহাদুর কাউল এবং উদ্ভিদবিজ্ঞানী কৈলাশ নাথ কাউল এবং একটি বোন স্বরূপ কাটজু। তিনি বাড়িতেই একজন পণ্ডিত এবং একটি মৌলভী র অধীনে শিক্ষা গ্রহণ করেন।
বিবাহ
alt=|থাম্ব|জওহরলাল এবং কমলা নেহেরু তাদের বিয়ের দিন, ৮ইফেব্রুয়ারি, ১৯১৬ কমলা ১৬ বছর বয়সে জওহরলাল নেহেরুকে বিয়ে করেছিলেন। তার বিয়ের পরপরই তাঁর স্বামী হিমালয় ভ্রমণে গিয়েছিলেন। জওহরলাল নেহেরু তাঁর আত্মজীবনীতে তাঁর স্ত্রীর কথা উল্লেখ করে বলেছিলেন, "আমি তাকে প্রায় উপেক্ষা করেছি।" কমলা ১৯১৭ সালের নভেম্বরে একটি মেয়ে সন্তানের জন্ম দিয়েছিলেন, ইন্দিরা প্রিয়দর্শিনী যিনি পরে তাঁর পিতার স্থলাভিষিক্ত হয়ে প্রধানমন্ত্রী ও কংগ্রেস দলের প্রধান হয়েছিলেন। কমলা ১৯২৪ সালের নভেম্বরে একটি ছেলের জন্ম দিয়েছিলেন, তবে তিনি মাত্র এক সপ্তাহ বেঁচে ছিলেন।
মৃত্যু
কমলা ১৯৩৬ সালের ২৮ ফেব্রুয়ারি সুইজারল্যান্ডের লসানায় যক্ষ্মায় আক্রান্ত হয়ে তাঁর মেয়ে এবং শ্বাশুড়ির পাশে মারা যান। তার গত কয়েক বছর ধরে, কমলা প্রায়শই অসুস্থ ছিলেন এবং চিকিত্সার জন্য সুইজারল্যান্ডের একটি সেনেটিয়ামে নিয়ে যান, যদিও তিনি সুস্থ হয়ে ভারতে ফিরে এসেছিলেন। ১৯৩৫ এর প্রথম দিকে, কমলার স্বাস্থ্যের আবার অবনতি হওয়ায় তাকে সুভাষ চন্দ্র বোস দ্বারা বদেনউইলারের (দক্ষিণ জার্মানি) নিয়ে যাওয়া হয় এবং চিকিত্সার জন্য একটি স্যানেটরিয়ামে ভর্তি করা হয়। তাঁর স্বামী (পণ্ডিত জওহরলাল নেহেরু) তখন ভারতের কারাগারে ছিলেন। তার স্বাস্থ্যের অবনতি হওয়ায় নেহেরু কারাগার থেকে মুক্তি পান এবং ১৯৩৫ সালের অক্টোবরে জার্মানি চলে যান। কমলার স্বাস্থ্যের প্রাথমিক অবস্থার উন্নতি হলেও ১৯৩৬ সালে এটি আবার খারাপ হতে শুরু করে এবং ফেব্রুয়ারিতে তাঁর মৃত্যু হয়। তাঁর আত্মজীবনীর প্রবন্ধে কমলার মৃত্যুর পরে যুক্ত একটি অধ্যায়ে নেহেরু বর্ণনা করেছেন যে তিনি বিধ্বস্ত হয়ে পড়েছিলেন এবং কয়েক মাস খুব ভেঙে পড়েছিলেন।
উত্তরাধিকার
থাম্ব|কমলা নেহরু ১৯৭৪ এ ভারতীয় স্ট‍্যাম্পে ভারতের বেশ কয়েকটি প্রতিষ্ঠান যেমন কমলা নেহেরু মেমোরিয়াল হাসপাতাল ও আঞ্চলিক ক্যান্সার কেন্দ্র, কমলা নেহেরু প্রাণীসংগ্রহালয় ( ইন্দোর ), কমলা নেহেরু কলেজ, দিল্লি বিশ্ববিদ্যালয়, কমলা নেহেরু ডিগ্রি সান্ধ্য কলেজ (ব্যাঙ্গালুরু), কমলা নেহেরু কলেজ ফর উইমেন, যোধপুর, কমলা নেহেরু পার্ক, কমলা নেহেরু ইনস্টিটিউট অফ টেকনোলজি (সুলতানপুর), কমলা নেহেরু কলেজ, কর্বা, কমলা নেহেরু মহিলা কলেজ (ভুবনেশ্বর), কমলা নেহেরু পলিটেকনিক (হায়দরাবাদ), শ্রী রামদেওবা কমলা নেহেরু ইঞ্জিনিয়ারিং কলেজ (নাগপুর), কমলা নেহেরু মেমোরিয়াল ভোকেশনাল উচ্চ মাধ্যমিক বিদ্যালয় বটানাপ্প্লি (কেরল), এবং শশকিয়া কমলা নেহেরু বালিকা উচ্চ মাধ্যমিক বিদ্যালয় (ভোপাল) তার নামকরণ করা হয়েছে।
পাকিস্তানে করাচির কমলা নেহেরুর নামে একটি রাস্তা রয়েছে।
রাধারানি পান্ডা
রাধারানি পান্ডা হলেন ভারতীয় জনতা পার্টির একজন ভারতীয় রাজনীতিবিদ যিনি ২০১৪ থেকে ২০১৯ সাল পর্যন্ত ওড়িশা বিধানসভার সদস্য হিসেবে দায়িত্ব পালন করেছেন। ভারতের ২০২২ সালের নির্বাচনে, তিনি ব্রজরাজনগর বিধানসভা কেন্দ্র থেকে ভারতীয় জনতা পার্টির প্রার্থী ছিলেন।
কোলেজ দ্য ফ্রঁস
thumb|300px|কোলেজ দ্য ফ্রঁসের চত্বর
কোলেজ দ্য ফ্রঁস (Collège de France) ফ্রান্সের রাজধানী প্যারিসে অবস্থিত একটি উচ্চশিক্ষা ও গবেষণা প্রতিষ্ঠান। এটি প্যারিসের ৫ম আরোঁদিস্‌ম বা লাতিন পাড়ায়, সরবন বিশ্ববিদ্যালয়ের ঐতিহাসিক ক্যাম্পাসের ঠিক বিপরীতে, রু সাঁ-জাক ও রু দেজেকোলের মিলনস্থলে অবস্থিত।
প্রতিষ্ঠানটি ১৫৩০ সালে ফ্রান্সের রাজা ১ম ফ্রান্সিসের অনুরোধে প্রতিষ্ঠা করা হয়। এটিকে কোলেজ দ্য সরবন-এর একটি বিকল্প হিসেবে গড়ে তোলা হয়। এখানে হিব্রু ভাষা, প্রাচীন গ্রিক ভাষা এবং গণিত শেখানো হত। শুরুতে এটি কোলেজ রইয়াল নামে পরিচিত ছিল। পরে এর নাম হয় কোলেজ দে ত্রোয়া লঁগ, কোলেজ নাসিওনাল, কোলেজ আঁপেরিয়াল এবং সর্বশেষে ১৮৭০ সালে এর নাম হয় কোলেজ দ্য ফ্রঁস।
প্রতিষ্ঠানটির একটি অদ্বিতীয় বৈশিষ্ট্য হল এখানে যে কেউ বিনামূল্যে ক্লাস করতে পারে, যদিও কিছু উচ্চস্তরের কোর্স সাধারণ জনগণের জন্য উন্মুক্ত নয়। কোলেজ দ্য ফ্রঁসে কেবল সেইসব অধ্যাপকদের নির্বাচন করা হয়, যারা বর্তমানে তাদের ক্ষেত্রের শীর্ষ গবেষক বা অবদানকারী। বিজ্ঞান ও কলার বিভিন্ন ক্ষেত্র থেকে তাদের বাছাই করা হয়।
কোলেজ থেকে কোন ডিগ্রী প্রদান করা হয় না। কিন্তু এখানে বেশ কিছু গবেষণাগার এবং ইউরোপের অন্যতম সেরা গবেষণা গ্রন্থাগার অবস্থিত। গ্রন্থাগারে ইতিহাস, কলা, সামাজিক বিজ্ঞান, রসায়ন, পদার্থবিজ্ঞান, ইত্যাদির উপর বিপুল সংখ্যক দুর্লভ বই আছে।
স্যামসন এইচ চৌধুরী
স্যামসন এইচ চৌধুরী (জন্ম: ২৫ সেপ্টেম্বর, ১৯২৫ - মৃত্যু: ৫ জানুয়ারি, ২০১২) বাংলাদেশের বিশিষ্ট ব্যবসায়ী ও শিল্পপতি ছিলেন। শীর্ষস্থানীয় এ শিল্পোদ্যোক্তা স্কয়ার গ্রুপের চেয়ারম্যান ছিলেন।
জন্ম ও পারিবারিক জীবন
স্যামসন এইচ চৌধুরীর জন্ম ১৯২৫ সালের ২৫ সেপ্টেম্বর ফরিদপুর জেলায়। তার বাবা ইয়াকুব হোসাইন চৌধুরী ও মা লতিকা চৌধুরী। তার স্ত্রীর নাম অনিতা চৌধুরী। তার তিন ছেলে - অঞ্জন চৌধুরী, তপন চৌধুরী ও স্যামুয়েল চৌধুরী।
শিক্ষাজীবন
১৯৩০-৪০ সাল পর্যন্ত তিনি কলকাতার বিষ্ণুপুর উচ্চবিদ্যালয়ে পড়াশোনা করেন। এখান থেকেই তিনি সিনিয়র কেমব্রিজ ডিগ্রি অর্জন করেন। এরপর তিনি হার্ভার্ড ইউনিভার্সিটি স্কুল থেকে ব্যবস্থাপনা বিষয়ে ডিপ্লোমা ডিগ্রি লাভ করেন।
কর্মজীবন
স্যামসন এইচ চৌধুরীর বাবা ছিলেন আউটডোর ডিসপেনসারির মেডিক্যাল অফিসার। বাবার পেশার সুবাদে ছোটবেলা থেকেই ঔষুধ নিয়ে তিনি নাড়াচাড়া করেছেন। ভারত থেকে শিক্ষাজীবন শেষ করে ফিরে আসেন তৎকালীন পূর্ব পাকিস্তানের পাবনার আতাইকুলা গ্রামে। ১৯৫২ খ্রিষ্টাব্দে চিন্তাভাবনা করে তিনি 'ফার্মেসি'কেই ব্যবসায় হিসেবে বেছে নিলেন; গ্রামের বাজারে দিলেন ছোট একটি দোকান। ১৯৫৮ খ্রিষ্টাব্দে যুক্তফ্রন্ট সরকার তখন ক্ষমতায় থাকাকালীন সময়ে পেয়ে যান ওষুধ কারখানা স্থাপনের একটা লাইসেন্স। তিনিসহ আরো তিন বন্ধুর সঙ্গে মিলে প্রত্যেকে ২০ হাজার টাকা করে মোট ৮০ হাজার টাকায় পাবনায় কারখানা স্থাপন করলেন স্কয়ার ফার্মাসিউটিক্যালস। স্কয়ারের নামকরণও করা হয়েছিল চার বন্ধুর প্রতিষ্ঠান হিসেবে। তাই এর লোগোও তাই বর্গাকৃতির। ১৯৫৮ খ্রিষ্টাব্দের স্থাপিত প্রতিষ্ঠানটিতে বর্তমানে ৩০ হাজার শ্রমিক কর্মরত। শুধু ঔষুধেই নয়, এই শিল্প গ্রুপের ব্যবসায় সম্প্রসারিত হয়েছে প্রসাধনসামগ্রী, টেক্সটাইল, পোশাক তৈরী, কৃষিপণ্য, তথ্যপ্রযুক্তি, স্বাস্থ্যসেবা এমনকি মিডিয়াতেও। তিনি দেশের অন্যতম বেসরকারি টেলিভিশন চ্যানেল মাছরাঙার চেয়ারম্যান ছিলেন। স্কয়ার গ্রুপ ২০০৯-১০ অর্থবৎসরে জাতীয় রাজস্ব বোর্ড কর্তৃক সেরা করাদাতা নির্বাচিত হয়েছিলো।
পুরস্কার ও স্বীকৃতি
দেশের বেসরকারি খাতে শিল্প স্থাপন, পণ্য উৎপাদন, কর্মসংস্থান সৃষ্টি এবং জাতির আয় বৃদ্ধিসহ সামগ্রিকভাবে জাতীয় অর্থনীতিতে অবদান রাখার কারণে ২০১০ খ্রিষ্টাব্দে সরকার ৪২ জন ব্যক্তিকে বাণিজ্যিকভাবে গুরুত্বপূর্ণ ব্যক্তি সিআইপি (শিল্প) নির্বাচন করে। তন্মধ্যে বৃহৎ শিল্পগোষ্ঠীর ১৮ জনের মধ্যে একজন ছিলেন স্যামসন এইচ চৌধুরী।